Diari Oficial de la Generalitat Valenciana


Sumari del DOGV 3148, del 23-12-1997 (1997/12371)

Informació pública del Programa d'Actuació Integrada de la Unitat d'Actuació A-2 del Pla Parcial de Platges d'Almardà.
----------------------------------------------------------------------------------------------------------------------

### Dades del document

Número de DOGV
:   3148

Data del DOGV
:   23-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12714


Organisme emissor
:   Ajuntament de Sagunt

Tipus de document
:   Anunci

Informació pública del Programa d'Actuació Integrada de la Unitat d'Actuació A-2 del Pla Parcial de Platges d'Almardà. [97/M12592]
  
En data 4 d'abril de 1997 es va adoptar la següent resolució d'Alcaldia:
  
Vist que la Unitat d'Actuació A-2 del Pla Parcial de Platges d'Almardà compta amb el projecte de reparcel·lació aprovat definitivament amb subjecció al Text Refós de la Llei sobre Règim del Sòl i Ordenació Urbana, el Reial Decret 1.346/1976, de 9 d'abril, i els seus reglaments, i que s'ha presentat, en aquests moments, el projecte d'urbanització per a la seua aprovació reglamentària.
  
Vist que el Ple de la corporació municipal, en sessió ordinària del dia 25 de març de 1997, va desistir de desenvolupar l'execució de les obres d'urbanització de la Unitat d'Actuació A-2 del Pla Parcial de Platges, d'acord amb la legislació anterior, acollint-se en conseqüència al tràmit disposat per la Llei de la Generalitat Valenciana, Reguladora de l'Activitat Urbanística, en la seua disposició transitòria sisena, així com acordant que les obres d'urbanització es facen efectives en metàl·lic, en base a la quota de participació de cadascun dels propietaris, no prenent en consideració la possibilitat de fer efectives aquestes obres a través del pagament en terrenys tenint en compte que el procés de cessió i equidistribució ja s'ha dut a terme a través del projecte de reparcel·lació aprovat.
  
Vist que el propi Ple de la corporació municipal, en sessió ordinària del dia 25 de març de 1997, va adoptar, entre altres, l'acord de sotmetre al tràmit d'informació pública i simultània competència entre iniciatives el Programa de la Unitat d'Actuació A-2 del Pla Parcial de Platges d'Almardà, que comprén l'alternativa tècnica que es correspon amb el projecte d'urbanització de la dita unitat d'actuació formulat pels arquitectes senyors Fernando Juan Samper i Celso Varela Galán i que, resumidament es recull en l'informe, de data 4 de febrer de 1997, de l'arquitecte municipal, i tot això a l'empara del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segons l'article 46.2 de l'esmentada llei, se sotmet la proposta de programa a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana (aquesta documentació es troba dipositada en l'Ajuntament de Sagunt, Departament d'Urbanisme).
  
Qualsevol interessat podrà comparéixer en l'Ajuntament de Sagunt i consultar la documentació que integra la proposta de programa, així com formular, si escua, al·legacions o alternatives tècniques dins del termini indicat en el paràgraf anterior (20 dies hàbils a partir de la publicació d'aquest anunci en el Diari Oficial de la Generalitat Valenciana).
  
D'altra banda, es fa saber que, durant el període de cinc dies, comptats a partir del venciment del termini anterior podran presentar-se les proposicions juridicoeconòmiques de les distintes alternatives tècniques que optaran a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
D'altra banda, les propostes juridicoeconòmiques que es presenten per a optar a l'adjudicació hauran d'incorporar a la seua documentació la justificació d'haver constituït una garantia provisional per l'import del 2% del pressupost total del programa, aplicant aquest requisit per analogia a l'article 36 de la Llei de Contractes de les Administracions Públiques.
  
L'acte d'obertura de pliques tindrà lloc el dia següent hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
A la vista de tot l'anterior resolc:
  
Primer
  
Sotmetre al tràmit d'informació pública i simultània competència entre inciatives el Programa de la Unitat d'Actuació A-2 del Pla Parcial de Platges d'Almardà, que comprén l'alternativa tècnica que es correspon amb el projecte d'urbanització de la dita unitat d'actuació formulat pels arquitectes senyors Fernando Juan Samper i Celso Varela Galán, i que resumidament es recull en l'informe de data 4 de febrer de 1997 de l'arquitecte municipal, en els termes i terminis que anteriorment s'especifiquen.
  
Segon
  
Sotmetre, igualment, al tràmit d'informació pública el projecte d'urbanització de referència, segons el que disposa l'article 53 de la Llei Reguladora de l'Activitat Urbanística, i amb subjecció als terminis que anteriorment s'especifiquen; aquest projecte ha sigut informat favorablement pels distints serveis tècnics municipals, excepte unes precisions exposades pel tècnic del cicle de l'aigua en el seu informe de data 20 de febrer de 1997, les prescripcions del qual hauran d'entendre's com a parts integrants del projecte.
  
Tercer
  
Que es practique la notificació de la present resolució als propietaris cadastrals i registrals dels terrenys afectats.
  
La qual cosa se sotmet a informació pública.